

ที่ มท ๐๘๑0.6/ว  กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

มีนาคม ๒๕66

เรื่อง เงินเบี้ยยังชีพผู้สูงอายุและเงินเบี้ยความพิการขององค์กรปกครองส่วนท้องถิ่นเหลือจ่ายปีเก่า

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. สำเนาหนังสือกรมบัญชีกลาง ด่วนที่สุด ที่ กค 0412.6/7663

ลงวันที่ 27 กุมภาพันธ์ 2566 จำนวน 1 ชุด

2. คู่มือการปฏิบัติงานในระบบัญชีคอมพิวเตอร์ขององค์กรปกครองส่วนท้องถิ่น (e-LAAS)

กรณีรับเงินเบี้ยยังชีพผู้สูงอายุและเงินเบี้ยความพิการขององค์กรปกครองส่วนท้องถิ่น

เหลือจ่ายปีเก่า จำนวน 1 ชุด

ด้วยกรมส่งเสริมการปกครองท้องถิ่นได้รับแจ้งจากกรมบัญชีกลางว่า ได้ตรวจสอบรายการ ที่องค์กรปกครองส่วนท้องถิ่นและเทศบาลที่เป็นหน่วยรับงบประมาณนำส่งเงินเบี้ยยังชีพผู้สูงอายุหรือเงิน เบี้ยความพิการที่เรียกคืนจากผู้ไม่มีสิทธิรับเงิน เข้าบัญชี “กรมบัญชีกลางเพื่อการรับคืนเงิน อปท.” ตั้งแต่  
เดือนเมษายน 2563 - กันยายน 2565 พบว่า มีรายการนำส่งคืนภายในปีงบประมาณและหลังปีงบประมาณ  
ซึ่งกรณีที่ส่งเงินภายในปีงบประมาณ กรมบัญชีกลางได้นำเงินส่งเข้าบัญชีเงินฝากกระทรวงการคลังขององค์กรปกครองส่วนท้องถิ่นเป็นเบิกเกินส่งคืนในเดือนถัดไปทุก ๆ เดือนแล้ว สำหรับรายการส่งเงินเบี้ยยังชีพผู้สูงอายุหรือเงินเบี้ยความพิการที่นำส่งหลังปีงบประมาณ พบว่ามียอดคงเหลือ ณ วันที่ 30 กันยายน 2565 โดยเงินคงเหลือดังกล่าว เป็นเงินเบี้ยยังชีพผู้สูงอายุและเงินเบี้ยความพิการเหลือจ่ายปีเก่า ต้องส่งคืนเป็นรายได้ขององค์กรปกครองส่วนท้องถิ่นและเทศบาลที่เป็นหน่วยรับงบประมาณ ดังนั้น กรมบัญชีกลางจึงได้ดำเนินการโอนเงินเข้าบัญชีเงินฝากธนาคารเงินอุดหนุนทั่วไปของเทศบาลที่เป็นหน่วยรับงบประมาณและองค์กรปกครอง ส่วนท้องถิ่นที่รับงบประมาณผ่านกรมส่งเสริมการปกครองท้องถิ่น ในวันที่ 27 – 28 กุมภาพันธ์ 2566 เรียบร้อยแล้ว

ในการนี้ กรมส่งเสริมการปกครองท้องถิ่นจึงขอความร่วมมือจังหวัดแจ้งองค์กรปกครอง ส่วนท้องถิ่นให้ทราบรายละเอียดเงินเบี้ยยังชีพผู้สูงอายุและเงินเบี้ยความพิการขององค์กรปกครองส่วนท้องถิ่น เหลือจ่ายปีเก่า ทั้งนี้ หากมีกรณีที่องค์กรปกครองส่วนท้องถิ่นนำเงินที่เรียกคืนจากผู้สูงอายุที่ได้รับเบี้ยยังชีพ   
ที่มีความซ้ำซ้อนกับสวัสดิการอื่นแล้วนำเงินส่งคืนกรมบัญชีกลาง ให้องค์กรปกครองส่วนท้องถิ่นดำเนินการ คืนเงินดังกล่าวให้แก่ผู้สูงอายุต่อไป โดยถือปฏิบัติตามกฎหมาย ระเบียบ ข้อบังคับ มติคณะรัฐมนตรี และหนังสือเวียนที่เกี่ยวข้อง รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาเศรษฐกิจ สังคม และคุณภาพชีวิต

โทร. ๐-๒๒๔๑-๙๐๐๐ ต่อ ๔๑๓2

ไปรษณีย์อิเล็กทรอนิกส์ saraban@dla.go.th

ผู้ประสานงาน นายภิเษก มีทอง โทรศัพท์ 095-1696419